Նախագիծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ՍԱՀՄԱՆԱԴՐԱԿԱՆ ՕՐԵՆՔԸ**

**«ՍԱՀՄԱՆԱԴՐԱԿԱՆ ԴԱՏԱՐԱՆԻ ՄԱՍԻՆ»**

**ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Սահմանադրական դատարանի մասին» 2018 թվականի հունվարի 17-ի ՀՕ-42-Ն սահմանադրական օրենքը (այսուհետ՝ Օրենք) լրացնել հետևյալ բովանդակությամբ 41.1-ին հոդվածով.

«**Հոդված 41.1. Մարդու իրավունքների եվրոպական դատարանի խորհրդատվական կարծիք ստանալը**

1. Սահմանադրական դատարանը կարող է դիմել Մարդու իրավունքների եվրոպական դատարան (սույն հոդվածում այսուհետ՝ ՄԻԵԴ)՝ «Մարդու իրավունքների և հիմնարար ազատությունների պաշտպանության մասին» եվրոպական կոնվենցիայով կամ դրան կից արձանագրություններով (սույն հոդվածում այսուհետ՝ ՄԻԵԿ) սահմանված իրավունքների և ազատությունների մեկնաբանման կամ կիրառման առնչությամբ սկզբունքային հարցերի վերաբերյալ խորհրդատվական կարծիք ստանալու նպատակով:
2. Խորհրդատվական կարծիք ստանալու առաջարկություն կարող է ներկայացնել յուրաքանչյուր դատավոր, ինչի վերաբերյալ Սահմանադրական դատարանը կայացնում է որոշում:
3. Խորհրդատվական կարծիք ստանալու խնդրանքը պետք է ներառի.

1) խնդրանքում ներառված հարց(եր)ին պատասխանելու համար էական նշանակություն ունեցող փաստակազմն ու իրավական հիմքերը,

2) խնդրանքում ներառված հարց(եր)ին պատասխանելու համար վերաբերելի ներպետական օրենսդրությունը,

3) ՄԻԵԿ վերաբերելի դրույթները, մասնավորապես, վերաբերելի կոնվենցիոնալ իրավունքները և ազատությունները,

4) հնարավորության դեպքում, և, եթե անհրաժեշտ է, խնդրանքում բարձրացված հարցի վերաբերյալ Սահմանադրական դատարանի վերլուծություններն ու մեկնաբանությունները,

5) անհրաժեշտության դեպքում, խնդրանքն անհապաղ քննելու վերաբերյալ հիմնավորումներ,

6) անհրաժեշտության դեպքում, միջնորդություն՝ ապահովելու վարույթում ներգրավված ֆիզիկական և իրավաբանական անձանց անանունությունը:

1. Խնդրանքին կարող են կցվել այն հիմնավորող անհրաժեշտ նյութեր:
2. ՄԻԵԴ-ի հետ փոխգործակցությունն ապահովում է գործով զեկուցող դատավորը, ով.

1) պատրաստում և ՄԻԵԴ է ներկայացնում խնդրանքում բարձրացված հարցի վերաբերյալ ՄԻԵԴ քարտուղարության կողմից հայցվող տեղեկությունը,

2) ՄԻԵԴ-ին է տեղեկացնում վարույթի ընթացքի, այդ թվում՝ վարույթում նոր մասնակիցների ներգրավվման մասին, եթե դա որևէ կերպ կարող է ազդեցություն ունենալ խնդրանքի վրա,

3) ՄԻԵԴ-ին է տրամադրում գործը քննելու արդյունքում Սահմանադրական դատարանի կայացրած ակտի օրինակը:»:

**Հոդված 2.** Օրենքի56-րդ հոդվածի 1-ին մասի 3-րդ կետից հետո լրացնել նոր՝ 3.1-ին կետ՝ հետևյալ բովանդակությամբ.

«4) եթե անհրաժեշտ է դիմել Մարդու իրավունքների եվրոպականդատարան՝ խորհրդատվական կարծիք ստանալու նպատակով.**»:**

 **Հոդված 3.**Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: